CELEX: 22001D0222(05)
Language: sk
Date: 2000-12-22 00:00:00
Title: Rozhodnutie Spoločného výboru EHP č. 113/2000 z 22. decembra 2000, ktorým sa mení a dopĺňa príloha XIV (Hospodárska súťaž) k Dohode o EHP

Dôležité právne oznámenie

|

22001D0222(05)

Úradný vestník L 052 , 22/02/2001 S. 0038 - 0039

		Rozhodnutie Spoločného výboru EHPč. 113/2000z 22. decembra 2000,ktorým sa mení a dopĺňa príloha XIV (Hospodárska súťaž) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže:(1) príloha XIV k dohode bola zmenená a doplnená rozhodnutím Spoločného výboru EHP č. 49/2000 z 31. mája 2000 [1];(2) nariadenie Komisie (ES) č. 2658/2000 z 29. novembra 2000 o uplatňovaní článku 81 ods. 3 zmluvy na kategórie dohôd o špecializácii [2] sa má včleniť do dohody;(3) nariadenie Komisie (ES) č. 2659/2000 z 29. novembra 2000 o uplatňovaní článku 81 ods. 3 zmluvy na kategórie dohôd o výskume a vývoji [3] sa má včleniť do dohody,ROZHODOL TAKTO:Článok 1Text bodu 6 (nariadenie Komisie (EHS) č. 417/85) prílohy XIV k dohode sa nahrádza takto:"32000 R 2658: nariadenie Komisie (ES) č. 2658/2000 z 29. novembra 2000 o uplatňovaní článku 81 ods. 3 zmluvy na kategórie dohôd o špecializácii (Ú. v. ES L 304, 5. 12. 2000, s. 3).Ustanovenia nariadenia sa na účely tejto dohody čítajú s týmito prispôsobeniami:a) v článku 7, úvodný odsek, slovné spojenie "podľa článku 7 nariadenia (EHS) č. 2821/71, ak, buď z vlastnej iniciatívy alebo na žiadosť členského štátu alebo fyzickej či právnickej osoby presadzujúcej legitímny záujem" znie "ak, buď z vlastnej iniciatívy alebo na žiadosť iného dozorného orgánu alebo štátu spadajúceho do jeho oblasti pôsobnosti alebo fyzickej či právnickej osoby presadzujúcej legitímny záujem";b) na koniec článku 7 sa dopĺňa tento odsek:""Príslušný dozorný orgán môže v takýchto prípadoch vydať rozhodnutie v súlade s článkami 6 a 8 nariadenia (EHS) č. 17/62, alebo zodpovedajúcimi ustanoveniami zamýšľanými v protokole 21 k dohode o EHP, bez toho, aby sa vyžadovala akákoľvek notifikácia od príslušných podnikov."""Článok 2Text bodu 7 (nariadenie Komisie (EHS) č. 418/85) prílohy XIV k dohode sa nahrádza takto:"32000 R 2659: nariadenie Komisie (ES) č. 2659/2000 z 29. novembra 2000 o uplatňovaní článku 81 ods. 3 zmluvy na kategórie dohôd o výskume a vývoji (Ú. v. ES L 304, 5.12.2000, s. 7).Ustanovenia nariadenia sa na účely tejto dohody čítajú s týmito prispôsobeniami:a) v článku 7, úvodný odsek, slovné spojenie "podľa článku 7 nariadenia (EHS) č. 2821/71, ak, buď z vlastnej iniciatívy alebo na žiadosť členského štátu alebo fyzickej či právnickej osoby presadzujúcej legitímny záujem" znie "ak, buď z vlastnej iniciatívy alebo na žiadosť iného dozorného orgánu alebo štátu spadajúceho do jeho oblasti pôsobnosti alebo fyzickej či právnickej osoby presadzujúcej legitímny záujem";b) na koniec článku 7 sa dopĺňa tento odsek:""Príslušný dozorný orgán môže v takýchto prípadoch vydať rozhodnutie v súlade s článkami 6 a 8 nariadenia (EHS) č. 17/62, alebo zodpovedajúcimi ustanoveniami zamýšľanými v protokole 21 k dohode o EHP, bez toho, aby sa vyžadovala akákoľvek notifikácia od príslušných podnikov."""Článok 3Texty nariadení (ES) č. 2658/2000 a (ES) č. 2659/2000 v islandskom a nórskom jazyku, ktoré sa majú uverejniť v dodatku EHP k Úradnému vestníku Európskych spoločenstiev, sú autentické.Článok 4Toto rozhodnutie nadobúda účinnosť 1. januára 2001 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [4].Článok 5Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku.V Bruseli 22. decembra 2000Za Spoločný výbor EHPpredsedaG. S. Gunnarsson[1] Ú. v. ES L 237, 21.9.2000, s. 60.[2] Ú. v. ES L 304, 5.12.2000, s. 3.[3] Ú. v. ES L 304, 5.12.2000, s. 7.[4] Žiadne ústavné požiadavky nie sú uvedené.--------------------------------------------------